El grup l’Ebre i l’Ajuntament de Roquetes visiten el primer nadó ebrenc de l’any.
Ja fa anys que el Grup l’Ebre fa un acte d’homenatge al primer ebrenc de l’any. Ho fa sempre amb l’ajuntament del poble on és la criatura i com a acte simbòlic l’alcalde l’apadrina. Enguany la primera ebrenca és de Roquetes i es diu Sara Bosque i ahir va rebre la visita de l’alcalde de Roquetes, Paco Gas, juntament amb la regidora de l’Àrea de Qualitat de Vida, Isabel Belmonte i també una representació del Grup de comunicació l’Ebre que en el proper dimarts 16 de gener li organitzarà l’acte d’apadrinament i l’entrega de diversos obsequis dels patrocinadors que vulguin contribuir-hi. Serà a la sala de plens de l’Ajuntament de Roquetes amb la presència de diversos membres del consistori i també els directors dels diversos mitjans que conformen el grup de comunicació l’Ebre entre els quals aquesta televisió.